สำนักงานประกันสังคม เตรียมเสนอ คณะรัฐมนตรี เยียวยากลุ่มตกหล่น รับสิทธิ์ 5,000 บาท
การประชุมคณะรัฐมนตรี วันนี้ (10 ส.ค.64) เป็นการประชุม ผ่านระบบ Video Conference โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธาน ซึ่งมีวาระสำคัญคือ สำนักงานประกันสังคม กระทรวงแรงงาน เตรียมเสนอ ครม.พิจารณาจ่ายเงินเยียวยาให้กับกลุ่มอาชีพอิสระ ในพื้นที่ 13 จังหวัด ที่ได้รับผลกระทบจากโควิด-19 ที่ตกหล่น ยังไม่ได้ลงทะเบียนเป็นผู้ประกันตนมาตรา 40 เพื่อให้สามารถโอนเงินเยียวยา 5,000 บาท ได้ในวันที่ 24 สิงหาคมนี้ต่อไปกระทรวงการคลัง จะรายงานผลการดำเนินงาน มาตรการช่วยเหลือและบรรเทาภาระหนี้สินของประชาชน ที่ได้รับผลกระทบจากการแพร่ระบาดของโควิด-19กระทรวงคมนาคม ขออนุมัติกู้เงิน เพื่อเสริมสภาพคล่องทางการเงิน ประจำปีงบประมาณ 2564 ขององค์การขนส่งมวลชนกรุงเทพกระทรวงมหาดไทย ขอความเห็นชอบการกู้เงินในประเทศ เพื่อเป็นเงินลงทุนสำหรับการลงทุนในแผนงานระยะยาวใหม่ปี 2564 ของการไฟฟ้าส่วนภูมิภาคกระทรวงการต่างประเทศ เสนอร่างพระราชบัญญัติ ว่าด้วยการเข้ามามีส่วนร่วมของประชาชน ในการแสดงความคิดเห็นและการเยียวยาที่จำเป็น อันเกิดจากผลกระทบของการทำหนังสือสัญญาตามมาตรา 178 วรรคสาม ของรัฐธรรมนูญแห่งราชอาณาจักรไทย พ.ศ. ...กระทรวงยุติธรรม เสนอร่างพระราชบัญญัติล้มละลาย ว่าด้วยกระบวนการพิจารณาเกี่ยวกับการฟื้นฟูกิจการของลูกหนี้